કુલીન પારેખ (મેરાન્યૂઝ, રાજકોટ): બોલીવુડની ફિલ્મ ‘બજરંગી ભાઇજાન’ની મુકબધીર બાળકી એટલે કે શાહિદા કે જે તેના પરિવારથી વિખુટી પડ્યા બાદ પરિવાર સાથે મળવા અનેક મુશ્કેલીઓનો સામનો કરે છે. જેમાં સોશિયલ મીડિયા સહિત ટેલિવિઝન મીડિયાની મદદથી આખરે તેનું પરિવાર સાથે મિલન થાય છે. આવો એક કિસ્સો રાજકોટમાં પણ સામે આવ્યો છે. જેમાં પરિવારથી વિખુટી પડેલી ‘મુકબધીર ઝાહીદા’ નામની યુવતી પણ કોઈ ‘બજરંગી ભાઈજાન’ની આતુરતાથી રાહ જોઈ રહી છે.